
RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ SMULKIOSIOS MOTORIKOS IR KŪRYBIŠKUMO LAVINIMO PROJEKTO ,,GAMTOS SKAIČIAI“
                                                           NUOSTATAI

I. BENDROSIOS NUOSTATOS

           1. Respublikinis ikimokyklinio ir priešmokyklinio amžiaus vaikų smulkiosios motorikos ir kūrybiškumo lavinimo projektas „Gamtos skaičiai“ vykdomas siekiant lavinti vaikų smulkiosios motorikos įgūdžius ir skatinti kūrybiškumą, patirti tyrinėjimo džiaugsmą. 
           2. Projekte kviečiami dalyvauti Lietuvos ikimokyklinio ir priešmokyklinio amžiaus vaikai bei pedagogai.
           3. Parodos nuostatai skelbiami tinklalapyje  www.rugiagele.tavodarzelis.lt. 
           4. Nuostatai reglamentuoja projekto tikslą, uždavinius, dalyvius, darbų pateikimo tvarką, projekto organizavimą.
           5. Projekto aktualumas. Pavasaris – metų laikas, praturtinantis vaikų pažintinius gebėjimus. Ypatingai pavasarį galima pastebėti gamtos atbudimą, augalų įvairovę, skirti daugiau dėmesio buvimui lauke, kūrybiniams darbams iš gamtinės medžiagos. Truputėlis fantazijos, kūrybiškumo, pirštukų miklumo ir gamtinė medžiaga gali virsti puikiu kūriniu. Fantazijos išlaisvinimas, smulkiosios motorikos lavinimas, užimtumas, nauja ir įdomi veikla. Kviečiame pabandyti! 

II. PROJEKTO TIKSLAS IR UŽDAVINIAI

           6. Pasitelkiant kūrybiškumą, iš gamtinės medžiagos, kurti, dėlioti skaičius, lavinant vaikų smulkiąją motoriką, tobulinant konstravimo įgūdžius ir puoselėjant bendruomeniškumą:
           6.1. kurti skaičius nuo 0 iki 20 iš gamtinės medžiagos lauke;
           6.2. skatinti vaikus ieškoti naujų kūrybinių idėjų, mokyti konstruoti ir modeliuoti iš smulkių detalių; 
           6.3. suteikti vaikams kūrybinio džiaugsmo ir atskleisti meninius gebėjimus naudojant neįprastą išraiškos formą; 
            6.4. skatinti ir ugdyti vaikų kūrybiškumą, originalumą, sudaryti sąlygas patirti bendruomeniškumo jausmą. 

III. PROJEKTO DALYVIAI

            7. Parodoje dalyvauja Lietuvos ikimokyklinio ir priešmokyklinio ugdymo įstaigų ugdytiniai. 

IV. PROJEKTO ORGANIZAVIMO IR DALYVAVIMO TVARKA

             8. Projekto dalyviai iš gamtinės medžiagos lauke kuria skaičius nuo 0 iki 20. Parengtus darbus nufotografuoja ir, užpildę dalyvio anketą (priedas Nr. 1), iki gegužės 19 d. siunčia projekto organizatoriams el. paštu gamtosskaiciai@gmail.com. 
             9. Projektui siunčiamos nuotraukos formatas JPG, nuotraukoje negali matytis pašalinių asmenų, daiktų.
            10. Autorius, pateikdamas fotografiją projektui, tampa projekto dalyviu.
            11. Pedagogas, pateikdamas darbo nuotrauką parodai, atsako už autorių teisių pažeidimą.  
            12. Atsiųstų darbų nuotraukų skaičius iš vienos ugdymo įstaigos neribojamas. 
            13. Iš pateiktų darbų bus sukurta virtuali paroda, kuri nuo gegužės 19 dienos bus eksponuojama Šiaulių lopšelio-darželio ,,Rugiagėlė“ internetinėje svetainėje adresu  www.rugiagele.tavodarzelis.lt, lopšelio-darželio ,,Rugiagėlė“ Facebook puslapyje.

V. PARODOS ORGANIZATORIAI

            14. Projektą koordinuoja Šiaulių lopšelio-darželio „Rugiagėlė“ direktoriaus pavaduotoja ugdymui Alvyda Vaškevičienė, 
            15. Projektą organizuoja Šiaulių lopšelio-darželio „Rugiagėlė“ ikimokyklinio ugdymo mokytojos Eglė Daukšienė, Ieva Mėlinauskė.
            16. Projekto organizavimo klausimais kreiptis el. paštu: gamtosskaiciai@gmail.com. 

VI. BAIGIAMOSIOS NUOSTATOS

            17. Parodos dalyviai ir juos konsultavę pedagogai bus apdovanoti Šiaulių lopšelio-darželio ,,Rugiagėlė“ direktoriaus elektroniniais padėkos raštais.
            18. Projekto ,,Gamtos skaičiai“ organizatoriai pasilieka teisę, projektui skirtas darbų nuotraukas, eksponuoti Šiaulių lopšelio-darželio „Rugiagėlė“ elektroninėje erdvėje. 

 Priedas  Nr. 1.

ŠIAULIŲ LOPŠELIS- DARŽELIS ,,RUGIAGĖLĖ“
 PROJEKTO ,,GAMTOS SKAIČIAI“
 DALYVIO PARAIŠKA

	Ugdymo įstaigos pavadinimas
	

	Darbo autoriaus vardas, pavardė, grupės pavadinimas
	

	Pedagogo, padėjusio kurti darbą, vardas, pavardė.
	

	Kontaktinis el. paštas,
telefono Nr.

